3100 zumbadansere fra hele landet havde tilmeldt sig den fælles zumbadans på Hjallerup Marked, og derfor havde bestyrelsen for Hjallerup Marked meldt ud at zumbaeventen skulle være et rekordforsøg. Det skulle være Danmark største zumbaevent nogensinde. Zumbaklubber fra hele landet havde meldt deres ankomst, men da det kom til stykket dukkede der kun 200 af de 3100 tilmeldte dansere op. Hjallerup Markeds Zumbakoordinator Tine Gregersen forstår ikke hvorfor folk blev væk. - Jeg har lagt rigtig meget arbejde i det her, så jeg er meget skuffet over at folk bare bliver væk. Det var gratis at melde sig til, og så folk bare blevet væk, siger en ærgerlig Tine Gregersen. De 200 zumbadansere, der trods alt mødte op, så til gengæld ud til at have det sjovt. De dansede stort uafbrudt i to timer.

Opsummering:
De havde slået det stort op. Hjallerup Marked ville i dag lave Danmarks største zumbaevent nogensinde. Men sådan gik det langt fra.